गांधीनगर. करप्शन से नाराज एक शख्स ने गुजरात के होम मिनिस्टर प्रदीप सिंह जडेजा की ओर जूता फेंक दिया। गुरुवार को हुई इस घटना में जूता हालांकि मंत्री को नहीं लगा। बाद में आरोपी को पुलिस ने हिरासत में ले लिया। जूता फेंकने के दौरान आरोपी करप्शन ने तबाह कर दिया, जैसे नारे लगा रहा था। क्या है मामला....
- न्यूज एजेंसी के मुताबिक, घटना गुरुवार को उस वक्त हुई जब प्रदीप सिंह एक मीटिंग के बाद प्रेस कॉन्फ्रेंस कर रहे थे। इसी दौरान एक शख्स ने मंत्री की तरफ जूता उछाल दिया। हालांकि, जूता प्रदीप सिंह को नहीं लगा।
- आरोपी का नाम गोपाल इटालिया बताया जाता है। वहां मौजूद लोगों ने गोपाल को फौरन काबू में लिया और बाद में उसे पुलिस को सौंप दिया।
- एक पुलिस अफसर ने बताया कि आरोपी मेंटली डिस्टर्ब है। उसे सरकारी कर्मचारी भी बताया गया है।
पुलिस ने क्या कहा?
- गांधीनगर रेंज के आईजी बी. बह्मभट्ट ने कहा कि आरोपी से पूछताछ की गई है और इससे ऐसा लगता है कि वो मेंटली डिस्टर्ब और डिप्रेशन में है।
- आईजी के मुताबिक, पूछताछ में आरोपी ने बताया कि वो अहमदाबाद के एसडीएम ऑफिस में क्लर्क है।
- पुलिस जब उसे हिरासत में लेकर जा रही थी तब आरोपी ने कहा कि वो तानाशाही और अहंकारी सरकार से परेशान हो चुका है। उसने कहा मैं बेरोजगारी, करप्शन और बाकी मुद्दों पर बाकी लोगों जैसे ही परेशान हूं।
- बीजेपी ने इस मुद्दे पर कांग्रेस पर निशाना साधा। स्टेट बीजेपी चीफ जीतू वाघानी ने कहा- कांग्रेस जिस तरह के हालात राज्य में पैदा कर रही है, उसकी हम निंदा करते हैं। ये विरोध का कोई सही तरीका नहीं है। हालांकि, कांग्रेस ने मंत्री पर हमले की निंदा करते हुए कहा कि लोगों को वोट के जरिए जवाब देना चाहिए।
एक महीने पहले डिप्टी चीफ मिनिस्टर को किया था फोन
- खास बात ये है कि सिर्फ एक महीने पहले इसी शख्स ने पुलिस कॉन्स्टेबल बनकर गुजरात के डिप्टी चीफ मिनिस्टर नितिन पटेल को फोन किया था।
- इसका कथित ऑडियो क्लिप भी वायरल हुआ था। आरोपी ने तब अपना नाम गोपाल पटेल बताया था।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva